Sacrosancte ecclesie sancti Petri Cluniensis et domnum Emardum abbatem, cum omni congregatione ipsius loci, ego Josue et uxor mea Tensoretdis, Ebrei, incautionamus vobis curtilum unum in pago Matisconense, in agro Sinitiacense, in ipsa villa Sinitiaco; terminatur a mane molaro finale, a media die terra Sivualdi, a sero via publica, a cercio sancti Petri; infra isto terminio ad integrum et alias res quas in ipsa villa visi sumus habere, quesitum et inquirendum vobis incautionamus ad annos XXX, pro solidos XII et usque in diem solutionis. Si quis vero cautionem istam contradixerit, auri libram componat, et firma permaneat, cum stipulatione subnixa. Actum Matisconum publice. יהושע (Josue). שמואל (Samuel). Data per manu Berardi, sub die martis, XII kalendas septembris, anno XII regnante Hludovici regis.